CELEX: 32013R0706
Language: et
Date: 2013-07-23 00:00:00
Title: Komisjoni rakendusmäärus (EL) nr 706/2013, 23. juuli 2013 , teatavate kaupade klassifitseerimise kohta kombineeritud nomenklatuuris

25.7.2013   
            
            
               ET
            
            
               Euroopa Liidu Teataja
            
            
               L 200/6
            
         KOMISJONI RAKENDUSMÄÄRUS (EL) nr 706/2013,
   23. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Juhtimisseade, mis sisaldab trükkmoodulikoostu, milles on integraallülitused (nt pooljuhttehnoloogias valmistatud juhtimisseade), passiivelemendid (nt takistid, kondensaatorid ja drosselid), aktiivelemendid (nt dioodid ja transistorid) ning jahutusradiaator, pingele kuni 1 000 V, korpuses mõõtmetega umbes 24 × 13 × 5 cm.
                  Pärast sobiva tarkvara installimist paigaldatakse juhtimisseade pesumasinasse; selle ülesanne on seadme juhtimine (nt mootori käivitamine ja seiskamine, vee soojendamine, veeklappide avamine ja sulgemine).
               
               
                  8537 10 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2a ning CN-koodide 8537, 8537 10 ja 8537 10 91 sõnastusega.
                  Seadet ei või pesumasina osana klassifitseerida rubriiki 8450, kuna seade on grupi 85 rubriiki kuuluv toode.
                  Kuna seade koosneb trükkmoodulikoostust, ei vasta see elektroonsete integraallülituste jaoks grupi 85 märkuses 8b kehtestatud tingimustele. Seetõttu ei või seadet klassifitseerida ka rubriiki 8542.
                  Kuna seade on programmeeritav ja seda kasutatakse pesumasina funktsioonide elektriliseks juhtimiseks, tuleb see klassifitseerida CN-koodi 8537 10 91 alla kui mäluseadmete programmeeritav juhtseade pingele kuni 1 000 V.